Timothy Winter

Timotis Vinteras, dar žinomas kaip Abdalas Hakimas (, Shaykh Abdal Hakim Murad; g. 1960 m. Londone) – anglų rašytojas, islamo tyrinėtojas, sunizmo krypties atstovas, praktikuojantis musulmonas. Jis yra Ebrahimo koledžo ir Kembridžo musulmonų koledžo profesorius, Vulfsono koledžo teologijos ir religijos studijų direktorius, šeicho Zajedo islamo studijų lektorius Kembridžo universitete.

 Biografija 

Gimė architekto ir artistės šeimoje. Mokėsi nepriklausomoje Vestminsterio mokykloje, įsikūrusioje Vestminsterio vienuolyno teritorijoje. 1983 m. baigė arabų kalbos studijas Kembridžo universiteto Pembrouko koledže. Vėliau studijavo tradicinį islamą Al Azhao universitete Egipte. Trejus metus gyveno ir privačiai studijavo Džidoje (Saudo Arabija), kur vertėjavo, palaikė glaudžius ryšius su Habib Ahmad Mashhur al-Haddad ir kitais ulamos atstovais Hadhramaute Jemene.

1989 m. T. Vinteras grįžo į Angliją, praleido pora metų turkų ir farsi kalbų studijose Londono universitete. Nuo 1992 m. studijavo doktorantūroje Oksfordo universitete ankstyvosios Osmanų imperijos religinį gyvenimą. 1996 m. buvo paskirtas islamo studijų lektoriumi Kembridžo universitete.

 Veikla 

2009 m. padėjo įsteigti Kembridžo musulmonų koledžą (CMC), rengiantį britų imamus. Kūrė Kembridžo mečetės, talpinančios 1000 tikinčiųjų, projektą. Turi musulmonų stipendiatų Rytų Europoje, vadovauja „Sunos“ projektui, kuris išleido svarbiausius akademinius sunitų hadisų kolekcijų leidinius. Jis yra Musulmonų akademinio fondo sekretorius. Aktyviai verčia pagrindinius islamo raštus į anglų kalbą, įskaitant teologo Gazalio dvitomį „Ihya Ulum al-Din“. Jo akademiniuose leidiniuose yra daug straipsnių apie islamo teologiją ir musulmonų-krikščionių santykius, taip pat dvi knygos turkų kalba apie politinę teologiją. Jo apžvalgos, straipsniai pasirodo leidiniuose „The Independent“, „London Evening Standard“, „Daily Telegraph“, „The Times“, „Catholic Herald“, „Islamica“, „Zaman“, „Times Literary Supplement“. Jis taip pat redagavo „Cambridge Companion to Classical Islamic Theology“, parašė „Bombing without Moonlight“, kuris 2007 m. buvo apdovanotas Karaliaus Abdulos I premija už musulmonišką mintį. Prisideda prie BBC Radio 4 „Dienos minties“. T. Vinteras vienodai pasisako prieš skaldančią Vakarų užsienio politiką musulmonų pasaulyje ir Al-Qaeda ar vahabitų ekstremizmą. 

 Bibliografija 

 Parašytos knygos 

Montmorency's Book of Rhymes (California: Kinza Press, 2013)
Commentary on the Eleventh Contentions (Cambridge: Quilliam Press Ltd, 2012)
XXI Asrda Islom: Postmodern Dunyoda qiblani topish (Tashkent: Sharq nashriyoti, 2005)
Muslim Songs of the British Isles: Arranged for Schools (London: Quilliam Press Ltd, 2005)
Postmodern Dünya’da kibleyi bulmak (Istanbul: Gelenek, 2003)
 Co-authored with John A. Williams, Understanding Islam and the Muslims (Louisville: Fons Vitae, 2002)
Understanding the Four Madhhabs: Facts About Ijtihad and Taqlid (Cambridge: Muslim Academic Trust, 1999)
Gleams from the Rawdat al-Shuhada: (Garden of the Martyrs) of Husayn Vaiz Kashifi (Cambridge: Muslim Academic Trust, 2015)

 Vertimai 

 Imam al-Busiri, The Mantle Adorned (London: Quilliam Press, 2009)
 Al-Asqalani Ibn Hajar, Selections from Fath Al-Bari (Cambridge: Muslim Academic Trust, 2000)
 Abu Hamid al-Ghazali, Disciplining the Soul and Breaking the Two Desires (Cambridge: Islamic Texts Society, 1995)
 Roger Du Pasquier, Unveiling Islam (Cambridge: Islamic Texts Society, 1992)
 Imam al-Bayhaqi, Seventy-Seven Branches of Faith (London: Quilliam Press, 1990)
Abu Hamid al-Ghazali, The Remembrance of Death and the Afterlife (Cambridge: Islamic Texts Society, 1989)

 Šaltiniai 

 Nuorodos 

 Abdalas Hakimas ir jo kūryba

Kategorija:Anglijos mokslininkai
Kategorija:Sufijai